Bhutans riksvåpen

Bhutans riksvåpen fikk sin nåværende utforming 1980. Våpenet er sirkelformet og viser i midten to korslagte lynkiler (dorje), plassert over en lotusblomst, under en juvel, og omgitt av to drager.

Den doble lynkilen er Vajrayanas symbol, og representerer den harmoniske samforståelsen mellom den religiøse og den verdslige makt. Lotusblomsten symboliserer renhet, juvelen står for selvstendighet og styrke; mens de to dragene – en hann- og en hun-drage – symboliserer landets navn, som de roper ut med torden-røst. Bhutanernes eget navn på sitt land er Druk Yul, Tordendragens land.

Referanser 

Riksvåpen
Bhutan